
Nem konyhakerti vetemények, hanem a kiskertek és parkok 
sokak szerint legpompásabb virágai vonulnak fel könyvünk lap- 
jain. Valóságos szépségei ők a növényvilágnak, finom színcikkel, 
elegáns illatukkal: a liliom és rokonsága, a ciklámenek, boglár- 
kafélék stb. 

A rózsánál is korábban ismert és becsült a liliom: az ifjú kré- 
tai herceg is már liliomok között sétálgat a knósszoszi palota 
falfestményén: liliom az asszír királyok szimbóluma. A Biblia 
a mezők liliomát emlegeti, Héra görög istenasszony virága a 
szűz liliom. Szerelmi követségben, a japán és kínai ősi virágmű- 
vészetben, címerekben találjuk (pl. a Bourbonok címervirága). 

De rokonai, a nőszirmok, tulipánok, jácintok vagy sáfrányok 
is éppoly népszerűek az ókortól kezdve. A Meroving királylányok 
virága a nőszirom, a tulipán meg a török szultánoké. Maga a 
névadó nemzetség, a hagyma (Allium) sem marad alul: Wales 
címernövénye, sőt volt már hagymaparfüm is! A görögök já- 
ból és sáfrányból fonták koszorúikat — a sáfrány különben 
évszázadokon át a patikák legfontosabb növénye volt. Divat- 
őrületnek, valóságos virágláznak volt szereplője a tulipán. 

Könyvünk csak a télálló hagymásokkal, gumósokkal és hagy- 
magumósokkal foglalkozik, ezért pl. nem említi a dáliákat. Így 
is 1000-1500 faj közül kellene választanunk, ha csakis a szabad 
földben — legfeljebb kis lombtakarással áttelelő fajokat számít- 
juk. Miután a szerző a Balkán, a" Kaukázus, Közép-Ázsia tá- 
jairól a hazai meghonosításra alkalmas fajokat évtizedeken át 
gyűjtötte és nevelgeti budafoki kertjében, csakis az ő kertjének 
virágait mutatjuk be — amelyekkel nemigen találkozunk a virág- 
katalógusok lapjain. A grafikus eredetiben festette meg az összes 
virágot, nyílásuk időrendjében — ami könyvünknek is vezérfo- 
nala. A közölt méretek és virítási adatok a 15-20 éves átlagok, 
a szerző megfigyeléseinek alapján készültek, amelyektől az or- 
szág más tájain kisebb eltérések lehetnek. E fajok nem külör 
sebben érzékenyek talaj, hőmérséklet vagy csapadék iránt, így 
csak a sajátos igényekre térünk ki. 


1. tábla 


1. Pompás hóvirág (Galanthus elwesii). Dél-ukrajnai, balkáni 
és kisázsiai honosságú. Nagy termetű: tőkocsánya 15-25 em. 
Már november elején kihajt, február elejétől pedig virít (olykor 
már januárban is). Levelei szélesek, szürkészöldek, a belső lepel- 
levelek végig zöldek. 


2. Redőslevelű hóvirág (Galanthus plicatus). Hazája Dél-Ukrajna 
és Dobrudzsa. Az előbbinél alacsonyabb (20 cm), később virít 
(február vége-március vége). Levelei zöldek, szélük alul vissza- 
hajtogatott. Belső lepellevelei csak a csúcsuk táján zöldfoltosak. 

A hóvirágok a kora tavasz Európa-szerte legismertebb és leg- 
kedvesebb növényei (Görögországban egy kivételes, októberben 
virító fajuk is él). Az általánosan elterjedt kikeleti hóvirág (G. ni 
valis: 1. Vadvirágok 1.) mellett a nemzetségnek további 15 faja 
ismeretes, melyek a Balkántól a Kaszpi-tengerig élnek. 


3. Sárga kikerics (Colchicum luteum). A kikerics nemzetség 
fajai általában ősszel virítanak (I. XXVIII. tábla), de van köztük 
néhány tavasszal nyíló is. Ilyen az egyetlen sárga virágú fajuk is, 
mely Közép-Ázsia havasain, 2-3000 m magasságban él. 3-6 
cm-nyi virága néha már február elején virít. Levele hosszabb, 
és csak később fejlődik ki. Kertekben nehezen termeszthető. 


4. 
szá 
csík díszíti. Február végétől március vé 


ákos kikerics (Colchicum kesselringii). Az előbbihez hasonló 
rmazású és termetű. Fehér lepelleveleit kívül sötétbíboros 


virít. 


5. Kocsányos téltemető (Eranthis longistipitatus). Közép-Ázsia 
magas begyeinek lakója. 5-8 em magas, márciusi virítású faj. 


Termései nyélen ülnek. A téltemetők alacsony termetű, gumós 
növények a boglárkafélék (Ranunculaccac) családjából. A hazánk- 
ból is ismert európai téltemető (E. hyemalis; I. Disznövények) 


a fentinél magasabb termetű, szélesebb levélszeleti 

TI tábla 


A mérsékelt égöv alatt a kertekben a tavasz kezdetét a hóvirá- 
gokon kívül elsősorban a sokféle színű, hagymagumós sáfrány- 
fajok virítása jelzi. Jellegzetes mediterrán növények. A nemzetség 
közel száz fajából legtöbb a Földki 
a Közel-Keleten él, csak kevés jut el Közép-Ázsiá 
kora tavasziak, bár van köztük őszi virítású is (I. XXIX. táb- 
14). Kerti krókusz (Crocus vernus) gyűjtőnévvel régóta termesz- 
tik kertjeinkben a nagy virágú hibrideket. Újabban kezdenek 
elterjedni az élénk színű vad fajok is, melyek hazánkban február 
végétől március végéig díszlenek. Nagy többségük teljesen télálló, 
És jól szaporodik napos, száraz helyen. 


1. Közép-ázsiai sáfrány (Crocus korolkowii). A Tiensan és a 
Pamír hegylejtőin, az olvadó hó szélén találhatók kívül finom 
barnás vonalkázottságú, felül fénylően sárga csillagai. Nálunk 
ez a faj az első: február közepétől, enyhe teleken akár már ja- 
nuár második felében virit. 


2. Kétvirágú sáfrány (Crocus biflorus). Igen nagy elterjedésű fa 
Olaszországtól kelet felé egészen Észak-Iránig honos, igen vál- 
tozatos színekben és termetben. Lepellevelei általában fehérek, 
kívülről gyakran kékek vagy biboros-ibolyásak, lila erezettel. 


3. Sárgatorkú sáfrány (Crocus sieberi). Mintegy 1000 m magas- 
gban él a Balkán félsziget déli felének és Kréta szigetének na- 
Pos sziklagyepjeiben. A lepelcső felső vége és a virág torka cit- 
romsárga. Jellegzetes fehér csikú levelei már az ősz végén meg- 
jelennek. Több kerti fajtája is van. 


4. Aranyhrokát-sáfrány (Crocus angustifolius). Igen szép szí 
hatású — különösen a virág felnyilásakor — ez a krimi szármi 
ású faj. 5-7 cm-es, világító élénksárga virágai kívülről vöröses- 
barnán eredettek, sőt a lepel kívülről néha teljesen bronzbarna. 

Im. tábla 


1. Olasz sáfrány (Crocus imperati). Eredeti hazájában, Dél- 
Olaszországban sokszor már újévkor is virít, nálunk február 
végétől. Kellemes illatú, nagy virágai talán a legszebb színössze- 
tételűek a tavaszi sáfrányok között. Keskeny levelei már októ- 
berben megjelennek. 


2. Rojtosbibéjű sáfrány (Crocus fleischeri). Az anatóliai fenn- 
sikról származó, miniatűr (4-7 cm-es virágú) faj. A hófehér le- 
pel torka sárgás, a csöve barnás. Legszebb dísze a virágból már 
bimbós állapotban is kikandikáló, finom rojtokra tagolt bibe. 


A csillagvirágok - Diószegi magyarítása szerint a ,tsilla" nemzet- 
ség — fajai négy kontinensen is honosak. Mellőzve a trópusi- 
szubtrópusi eredetűeket, itt csak néhány közel-keleti díszes fa- 
jukat mutatjuk be. (Hazánkban egy kora tavaszi és egy ősszel 
nyíló csillagvirág ismert; 1. Disznövények és Vadvirágok 2.) 
A nemzetség további fajait I. még a IX. és a XXVII. táblákon. 


3. Perzsa csillagvirág (Scilla misczenkoana). A Kis-Kaukázus- 
ban és Irán északnyugati részében él, igen korán virít (március 
eleje-április eleje). Virágai eleinte még szinte" a földön ülnek, 
majd a kifejlődő levelek között a fürt 25 cm-nyire is megnő. 


4. Korai csillagvirág (Scilla mordakiae). Az eléggé megtévesztő 
tudományos nevet viselő , szibériai" csillagvirág (Közép- és Dél- 
Oroszországtól Szibériáig honos, Szibériában nem terem) régóta 
kedvelt dísznövény (1. Disznövények), sötétkék (néha világosabb 
kék, sőt fehér) színárnyalatban. Sarjhagymákról és magról egy- 
aránt könnyen szaporodik, sokfelé el is vadul, Árnyékos kertek 
szép dísze. A kezdetben csak 5 em magas virágzat később a 15 
cm-t is eléri. Kertjeinkben március közepén kezd virítani, míg az 
itt bemutatott grúziai rokona már jóval (mintegy 10 nappal) 
előbb. a 

IV. tábla 


1. Kisázsiai törpejácint (Hyacinthella azurca). A Kaukázus és 
Kisázsia hegységeiben termő törpejácint emlékeztet a hazai für- 
tös gyöngyikére (Muscari racemosum). Apró leplének torka 
azonban nem szűkül össze, hanem nyitott, majdnem harang for- 
májú. Mintegy 10 cm magas, a tömött fürt csak 2-3 em hosszú; 
márciusban virít, Az itt bemutatott változat (var. amphibolum) 
később nyilik, és közel kétszer akkora. 


2. Halványkék törpejácint (Hyacinthella leucophaca). Délkelet- 
Európában honos, 8-12 cm magas, áprilisban virít. Levele vi- 
szonylag széles, felálló. Kevés virágú, lazább fürtje apró, szo- 
katlan világoskék színű virágokból áll. Termését csak a nyár kö- 
zepére érleli meg. 


3. Közép-ázsiai púposliliom (Rhinopetalum  stenantherum). A 
kockásliliomoknak (Fritillaria; I. X. tábla) közeli rokonai a pú- 
posliliomok. Közép-ázsiai, kevés fajú, magashegységi nemzetség. 
Alacsony (8-13 cm) termetűek, áprilisban (a termőhelyükön 
csak j an) nyílnak. Bibéjük osztatlan, nektártartójuk erő- 
sen bemélyedt, és a lepellevelek hátán zacskószerűen kidombo- 
rodik. Nem könnyen termeszthetők. 


4. Kaukázusi ciklámen (Cyelamen coum ssp. caucasicum). A 
kankalinfélék (Primulaceae) családjába tartozik. A nyár végén 
És ősszel virító ciklámenfajokon kívül (I. XXVI. tábla) van né- 
hány télen és kora tavasszal nyíló ciklámen is. Legismertebb az 
alacsony (6-8 cm) termetű, kis, sötétzöld, kerek levelű C. coum, 
mely nevét az Égei-tenger Chiosz szigetéről kapta. A rendkívül 
változatos faj a keleti Balkántól a Fekete-tenger mentén Szil 
riáig és Iránig elterjedt, Kissé savanyú talajt kíván. Hazánkban 
leginkább a Kaukázusból leírt alfajai télállóak. Cserépben, ab- 
lak közé helyezve karácsony vagy újév táján is gyönyörködhe- 
tünk élénk színű, kecses virágaiban. 

tábla 


A nőszírmok vagy íriszek (Iris) rendkívül fajgazdag, változatos 
és különleges virágfelépítésű nemzetség. Minthogy túlnyomó 
többségük gyöktörzses évelő (I. Vadvirágok I. és 2., Disznövé- 
nyek), itt csak két hagymagumós fajukat ismertetjük, a XIV. 
táblán pedig egy vaskos-húsos győkérágú fajt mutatunk be. 


1. Török nőszirom (Iris danfordiae). Közép-Anatólia 2-3000 m 
magasságú fennsikjáról származik. 8-12 cm-nyi zömök virága 
a következő fajjal együtt márciusban virít. Nem termeszthető 
könnyen, minthogy elvirágzás után többnyire rengeteg, virágot 
nem hozó apró sarjat fejleszt. 


2. Perzsa nőszirom (Iris bakcrana). Kelet-Anatóliától Iránig 
honos. Szépen erezett virága 10 cm magas. A régóta és sok szín- 
változatban termesztett, teljesen télálló recéshagymájú írisznek 
(1. reticulata) közeli rokona, de levele nem négyszögletes, ha- 
nem 8 bordájú. Meleg, védett fekvést kíván. 


3. Tarackos törpekikerics (Merendera sobolifera). A Balkán- 
tól keletre egészen Afganisztánig honos. Virágai mindössze 
3-5 cm-csek. Márciusban virit, levelei csak később fejlődnek, 
Rendhagyóan szaporodik: hagymagumójából 8-15 em hosszú 
tarackokat fejleszt. A Merendera a kikericcsel rokon nemzetség 
(I. még XXVI. tábla), de a lepellevelek nem nőttek össze csővé, 
€zért a virágok szétállóak, földön ülő csillagok. 


4. Széleslevelű madártej (Omithogalum kotschyanum). A madár 
tej (sárma) nemzetségnek mintegy 150 dél-afrikai és eurá; 
faja ismert. Az utóbbiak közül akad néhány sziklakertbe al- 
kalmas, földön ülő, korán virító, mint ez a Kisázsiából származó 
faj is. Már augusztusban leveleket, október végén pedig bimbó. 
kat fejleszt. Március végétől (ablak között akár már január ele- 
jétől) nyilik mindössze 3-6 em-nyi virágzata. 

VI. tábla 


1. Közép-ázsiai leontice (Leontice alberti)). A sóskafafélékkel 
rokon Leonticaceae család tagja, de csak a virágai emlékez- 
tetnek a sóskafáéra. A leonticék lágyszárúak, érdekes levelekkel 
és gumóval. Hazájuk Délkelet-Európától Közép-Ázsiái 
Utóbbi helyről, a Tiensan és a Pamír-Altáj 2000 m körü 
lagyepjciből származik ez a faj. Ott az olvadó hó szegélyén jelen- 
nek meg kezdetben csillogó bíborvörös, bókoló hajtásai, majd 
élénksárga, kívül vörössel befuttatott virágai. A fürt eleinte 12, 
később 25 cm-es lehet. Hazai kertekben március közepétől virít. 


2. Apró nárcisz (Narcissus. asturiensis). Hazája a Pireneusi 
félsziget, Mindössze 6-12 em magas, a hóvirággal együtt, mát 
cius közepétől nyilik. 


3. Marokkói nárcisz (Narcissus watieri). Jó illatú, bájos, apró 
fehér virágai 1800-2000 m magasságban díszítik az Atlasz-hegy- 
ség füves lejtőit. Nálunk március végétől április közepéig virit. 

A nárciszok Európa legismertebb hagymás növényei közé 
tartoznak. A 40-50 (részben fagyérzékeny) faj legtöbbje a Pire- 
neusi- és az Appennin-félszigeten, valamint Északnyugat-Afrika 
hegyvidékén él. Egyesek már az ókorban is kedvelt virágok vol- 
tak. Az utóbbi négy évszázad során több ezer hibridjüket 
ták elő. Ezek általában nagyobb termetűek (I. Disznövények). 
A fenti két törpe faj védett fekvésben nálunk is kitelel. 


4. Kaliforniai kakasmandikó (Erythronium  tuolumnense cv. 
Pagoda). Mig Európában csak egyetlen fajt (l. Vadvirágok 2. 
addig Észak-Amerika magashegységeiben tucatnál is több ki 
kasmandikót ismerünk. Ezek azonban — hasonlóan az ottani 
Tiomfajokhoz - meglehetősen csapadék- és talajigényesek. Ha- 
zánkban eredményesen csak a közép-kaliforniai eredetű fajnak 
itt bemutatott hibridje termeszthető. 30-35 cm magas virágzata 
Áprilisban dászlik. 

VII tábla 


1-2. Kék és fehér Puskin-virág (Puschkinia scilloides). A nemzet- 
ségnek mindössze 2-3 fajáról tudunk. Ezek a Kaukázustól Lil 
nonig, Dél-Anatóliától Iránig élnek, 2-3000 m magasságban. 
Nálunk március végétől április közepéig virítanak. Míg a csillag- 
virágok (Scilla) szabad leplűek, addig a Puskin-virágoknak lepel- 
levelei alul tölcsérformán összenőttek, porzóikat és a bibét pedig 
a nektáriumok alkotta cső veszi körül. A kezdetben 10-15 cm-es 
fürt a virítás vége felé 25-30 cm-re ís megnőhet. A halványkék 
középeret viselő típus mellett előfordulhat tiszta fehér virágú is 
(2). A kék leplű és sötétebb kék erű növényt (1) egyesek külön 
fajnak tartják (P. hyacinthoides). 


3. Termetes hófény (Chionodoxa luciliac var. gigantea). Kis- 
ázsia magashegyein, az olvadó hó szegélyén tündökölnek a 
Chionodoxa (szó szerint: hóhírnév) nemzetség tagjai. Kréta 
szigetén is él ugyan két jelentéktelen fajuk, kertjeinkben azonban 
az anatóliai fajok váltak kedveltté. A csillagvirágoktól eltérően, 
itt a lepel alul kissé összenőtt, a porzószálak pedig kiszélesedtek. 
A Puskin-virágokkal egy időben nyílnak, de virítási idejük a 
fürt kevesebb virágszáma miatt rövidebb (főleg melegebb tavasz 
esetén). Legismertebb az élénkkék virágú Ch. luciliae. Magról 
is könnyen szaporodik, sőt el is vadulhat olyanformán, hogy a 
magjait a rajta levő ehető függelék miatt a hangyák a kertben 
sokfelé széthurcolják. Kedvelt a többféle színben ismert nagy 
termetű változat (egyesek szerint külön faj), mely 15-20 em ma- 
gas (képünkön a cv. Rosc ajta). 


4. Anatóliai hófény (Chionodoxa tmoli). Hasonlít az előbbi 
fajhoz, de annál alacsonyabb (8-15 em), és később, áprilisban virít. 
A lepellevelek sötétebb kékek, és ez élénk ellentétben áll a virá- 
gok nagy fehér közepével. 

VIN, tábla 


A gyöngyikék a Földközi-tenger mellékén élnek, mintegy félszáz 
fajban. Többnyire alacsony növények, és a nyári pihenő után 
már az ősz folyamán leveleket hajtanak, melyek áttelelnek. 
Mindössze néhány faj — az ún. üstökös gyöngyikék (1. Vadvirá- 
ok 2.) — haladja meg a félméteres magasságot. 


1. Égkék gyöngyike (Muscari coeruleum). A Magas-Kaukázus 
középső részének havasairól származik, 15-20 em magas. Vili 
goskék (ritkán fehér), kevés virágú fürtje a többi gyöngyikénél 
később, csak április közepén jelenik meg. 


2. Kétszínű gyöngyike (Muscari pallens). Szintén a Kaukázus 
magashegyeiről származó, de alacsonyabb faj (10-15 em). Elte- 
kintve a nyári üstökös gyöngyikétől, az összes faj közül ez virit 
legutoljára: április végétől május végéig. Különleges tulajdon- 
sága, hogy halványkék virágai a virítás vége felé hirtelen sötét. 
kékké válnak, így a fürt kétféle színű lesz. 


3. Szovits-gyöngyike (Muscari szovítsianum). Szovits Józsefnek, 
a magyar származású, később Odesszába költözött gyógysze- 
résznek és flórakutatónak a nevét őrzi - sok más, főleg hagymás 
növény mellett — ez a díszes kaukázusi-kisázsiai faj is. Magasabb 
termetű (20-30 cm), és már március végétől virit. Rokona az 
igen sokfelé ültetett örmény gyöngyikének (M. armeniacum). 


4. Egylevelű gyöngyike (Muscari latifolium). Észak-Anatóliából 
került kerti termesztésbe. 10-20 cm-nyi fürtjét egyetlen széles, 
alul szárölelő levél veszi körül. Sötét indigókék virágai már- 
cius végétől egy hónapig is díszlenek. 


5. Bíborlila gyöngyike (Muscari cyancoviolaceum). A bolgár 
tengerpart, különleges színű növénye: tőkocsánya és leveleinek 
fonáka bíboros befuttatású, 10-20 cm magas, áprilisban nyílik. 

IX. tábla 


1. Pompás keltike (Corydalis speciosa). A keltikéket régebben 
a mákfélék, ma inkább a füstikefélék (Fumariaccac) családjába 
sorolják. Általában gumós vagy gumószerű gyöktörzses növé- 
nyek. A hazai fajok alacsonyak, kora tavasziak (I. Vadvirágok 
1., 2). Az Altájból és Dzsungáriából származó pompás keltike 
termetes (30-35 em), április elejétől virító növény. Finoman ta- 
golt szürkészöld levelei csak a nyár vége felé húzódnak vissza. 


2. Illatos nárcisz (Narcissus xX odorus). Az egyetlen, nagy virágot 
viselő, széles levelű és teljesen meghonosodott csupros nárcisz- 
nak (N. pseudonarcissus; I. Disznövények), valamint a nálunk 
alig télálló, több és apró virágú, szálas levelű, igen erős illatú 
Jjonguitla-nárcisznak (N. jonguilla) a hibridje. A csupros nárcisz- 
ra jellemző nagy melléklepel (csupor vagy korona) e hibridnél 
jóval rövidebb, termetre is alacsonyabb (25-35 cm). Április ele- 
jétől egy teljes hónapig virít. Hazánkban teljesen télálló. 


3. Csinos szellőrózsa (Anemone blanda). A boglárkafélék (Ra- 
munculaceae) családjába tartozó szellőrózsák általában gyök- 
törzses (ritkábban tarackoló) évelők. A Földközi-tenger mentén 
s a Közel-Keleten azonban több gumós fajuk ís ismert. Nagy- 
részt fagyérzékenyek. Legedzettebb közülük még a balkáni és 
kisázsiai. honosságú csinos szellőrózsa., fehér vagy kék virágok- 
kal. Kerti fajtái közül az itt bemutatott cv. Radar csak 8-15 
cm magas, március végétől április végéig virít. 


4. Kaukázusi csillagvirág (Scilla rosenii). A Kaukázus hatalmas 
hegyeiben több különleges csillagvirág él. Legszebb talán közü- 
lük az az áprilisban nyíló ritka faj, mely alacsonyabb (6-12 cm-es) 
termetéhez viszonyítottan nagy virágú és szinte egyedülálló 
szépségű. Széles lomblevelei közül kihajtó tőkocsányain élénk 
porcelánkék csúcsú, később gömbformát öltő lepellevelek veszik 
körül a sötétkék portokokat és a széles, fehér porzószálakat. 

X. tábla 


Az északi félteke mindhárom kontinensén élnek kockásliliomok. 
A latin Fritillaria nevet a rómaiak kockajátékánál használt po- 
hárról kapta, bár a száznál is több ismert faj közül a többség 
nem viseli ezt a különleges, sakktáblaszerű rajzolatot. Van köz- 
ik pöttömnyi (a 3 cm-t alig elérő), de van méternél magasabb 
, mint például a középkor óta termesztett pompás császárkorona 
(F. imperialis; 1. Disznövények). 


1. Perzsa kockáslíliom (Fritillaria persica). A Közel-Kelet or- 
szágaiban él. 100-125 cm magasra is megnőhet, a következő 
fajjal együtt április közepétől virít. A fürt eléri a 35-50 em-t 
50-70 virággal. Virágai kívülről selymes fényűek, és hosszú 
ideig diszlenek. (A kép a török eredetű Adyaman fajtát ábrázolja.) 


2. Közép-ázsiai kockásliliom (Fritillaria pal 
kínai határon húzódó magashegységekből származó, alhavasi 
faj. Közepes termetű (20-40 cm), széles és szürkészöld levelű. 
Hazánkban ez a legedzettebb és magról is jól szaporítható koc- 
kásliliom. 


iflora). A szovjet 


3. Görög kockásliliom (Fritillaria gracca). A Balkán száraz 
sziklagyepjeiben élő, zöldes, alig kockás virágú fajok egyike. Ala- 
csony növésű (20-30 cm), április végétől virít. Csúcslevelei üs- 
tököt alkotnak, 1-2 virágú. Igen szép növény, de — akárcsak a 
következő faj — nem könnyen termeszthető. 


4. Alpesi kockásliliom (Fritillaria. tubiformis var. moggridgei). 
A Tengeri-Alpok füves lejtőinek egyik legszebb hagymás növé- 
nye, mely már március végén virít. Igen alacsony termetű, de a 
8-15 cm-es magasság felét-kétharmadát az egyetlen nagy virág 
teszi ki, mely eleinte még a földet súrolja. A széles, harang for- 
májú, kissé pettyes lepel színe a típusnál bíborosbarna, míg a 
bemutatott változaté világossárga. 

XI. tábla 


A tulipánok különleges szín- és alakváltozatosságuk miatt nem- 
csak kertjeinkben, hanem a népművészetben is jelentősek. Az 
első tulipánokat a virágkedvelő törökök hozták az 1550-es évek- 
ben kontinensünkre, és már néhány évtized múltán számos faj- 
tájukat termesztették. Így például Lippay Posoni Kertje 1664-ben 
kétszáznál is több színváltozatot említ, A nyugat-európai virág- 
nemesítés központja, Hollandia ekkor már túljutott az 1630-as 
években lezajlott , tulipánőrületen". A tízezernél is több tulipán- 
fajtán kívül divatosak az élénk színű, edzett vad fajok (ún. ,bo- 
tanikai" tulipánok). A közel 150 faj Nyugat-Európától és Észak- 
Afrikától keletre él, egészen Kelet-Ázsiáig. Több elterjedési cent- 
rumuk közül legfontosabb Közép-Ázsia és Kazahsztán, majd a 
Fekete-tenger környéke, a Kaukázus és a Közel-Kelet. 


1. Csokros tulipán (Tulipa. bifloriformis). A nyugati Tiensan 
és a Pamír 2000 m körüli hegyeinek lakója. Alacsony (10-20 
cm-es), elágazó tőszárán 2-5 (8) virág fejlődik. Közeli rokona 
a kertekben már régóta termesztett turkesztáni tulipánnak (T. 
turkestanica), de még annál is korábban, márciustól virít. 


2. Törpe tulipán (Tulipa humilis). Kisázsia, Irak és Irán területén 
honos. 10-20 em magas virága változatos színű. Igen korán, már 
április elejétől nyílik. A termesztésben kissé kényes. 


3. Tigrispettyes tulipán (Tulipa greigii). Alig száz éve került az 
európai kertekbe ez a különleges, levelén jellegzetes mintázatot 
viselő, élénk színű tulipán. Az eredeti faj (képünkön) csak 25-35 
cm magas, vadon ma már ritka. Annál inkább elterjedtek sok- 
féle, nagyobb termetű hibridjei. Április végétől virít. 


4. Hullámoslevelű tulipán (Tulipa kolpakowskiana). Szintén 
közép-ázsiai és áprilisban virító. 15-20 cm magas. Levelei a 
föld felszínén szétterülők, keskenyek, erősen hullámos éli 

XII. tábla 


Ezüstlevelű tulipán (Tulipa subpraestans). Mindössze néhány 
évtizede annak, hogy ezt a különleges tulipánt az üzbég flóra ki- 
emelkedő kutatója, A. I. Vvedensky a Pamír-Altáj vidékén fel- 
fedezte és leírta. Közeli rokona a már századunk eleje óta ter- 
mesztésbe vett ágas ulipánnak (T. pracstans). Mindkét faj jel- 
lemző vonása, hogy tőszáruk felül elágazik és több virágú. Az 
új faj 25-35 em magas, májusban virit. Szürkészöld levelei lazán 
állnak és ezüstösen csillogóak. Virágai kívülről selymes-szürkés 
bevonatúak. Kertjeinkben ma még kevéssé ismert, de elterjesz- 
tésre érdemes faj. 


2. Hosszúhegyű tulipán (Tulipa acuminata). Származása nem is- 
mert. Valószínűleg igen régen, magvetésből keletkezhetett, sze- 
a. 40-65 cm magas, virágai az alábbi két fajjal egy idő- 
végétől május elejéig-közepéig nyilnak. Szokatlan 
formájú virága vázában is szépen diszlik. Védett fekvésben jól 
termeszthet 


3. Zöldfoltú tulipán (Tulipa. iliensis). A Tiensan, Dzsungária 
és Kasgár vidékéről származó, kertekben kevéssé ismert törpe 
faj (12-20 cm). Sárga virágait kívülről a pirosló lepelleveleknek 
keskeny, háromszögű zöld foltja díszíti, Igen sok tulipánfajnál ta- 
lálhatók egyébként különböző, többnyire fekete foltok belül, a 
lepellevelek tövén, a magház körül. Ismét más jelenség a fajták- 
nál gyakran jelentkező hosszanti csikoltság, mely vírusos eredetű. 


4. Zinaida-tulipán (Tulipa zenaidae). A legtöbb tulipánfaj Közép- 
Ázsia hatalmas területein honos. E színpompás növényeknek 
volt neves kutatója és legjobb ismerője Zinaida Bocsinkova. Az 
6 nevét őrzi ez a pompás faj, a kirgíziai Ala-tau vidékéről, 20— 
30 cm magas virágai bimbós állapotban meggypírosak, szétnyílva 
élénksárgák, és közepükön kis koromfekete folt diszlik. A fiatal 
magház szíge sem zöld (mint a legtöbb fajé), hanem sötétlila. 

XIII. tábla 


tulipán Tulipa saxatilis). Kevéssé ismert, hogy a tuli- 
Pánok egy része nemcsak az anyahagyma mellett létrejött sarj- 
hagymák révén, hanem a tarackok csúcsán létrejövő új hagy- 
mákkal is szaporodik. Ilyen például a Kréta szigetéről szár- 
mazó, 20-25 cm magas, április végétől virító faj is. A különleges 
virágszín és a tarackolás mellett még azzal is rendhagyó, hogy már 
október első felében levelet hajt, és így telel át (bár keményebb 
teleken némi fagykárt is szenvedhet). Kár, hogy nagyszámú 
utóda közül csak kis hányad virít. Hazánkban némi takarással 
megfelelően átteleltethető. 


2. Kétszínű tulipán (Tulipa tarda). A Tiensan északi hegyein, 
sziklagyepekben él. Szintén 20-25 cm magas, de már április 
közepétől nyilik. Szétálló, kissé hullámos élű levelei között hagy- 
mánként több (1-8) virág is fejlődhet. Ezek bimbóban zöldesek, 
kinyílva fénylő citromsárgák, hófehér szegéllyel. 


3. Dél-francia tulipán (Tulipa didicri). Az ún. neotulipánok egyik 
díszes képviselője. E névvel azokat a Dél-Európa több vidékén 
előforduló fajokat illetik, melyek vadon ugyan még ismeretlenek, 
de minden valószínűség szerint 1-200 évvel ezelőtt Ázsiából be- 
hozott és kontinensünk egyes vidékein teljesen meghonosodott 
fajok. 30-40 cm magas, késői (májusi) virítású. 


4. Alhavasi tulipán (Tulipa dubia). A nyugati Tiensan egyik 
törpe dísze. Csak I0 cm, csaknem ülő virágai áprilisban jelennek 
meg. Szülöföldjén, az 1800 m feletti kötörmelékes lejtőkön má- 
jus-júniusban virít. Levelei a föld felszínén szétterülnek, hullá- 
mos szélűek. Kívül halványpiros lepellevelei belülről élénksárgál 


A vad tulipánfajok hagymáit — ellentétben a kerti hibridekéivel 
— nem szükséges nyáron felszedni és ősszel újra elültetni. Ezek 
hosszú évekig háborítatlan helyet igényelnek kertjeinkben. 

XIV. tábla 


1. Tbolyás csillaghagyma (Iphcion uniflorum). A hazánkban 
termesztett hagymás disznövények 80-9094-a eurázsiai mérsé- 
kelt övi eredetű, alig akad köztük néhány amerikai faj. Ez utób- 
biak egyike az argentin és uruguayi származású csillaghagyma. 
15-25 cm-es tőkocsányokon április közepén hozza hegyes csúcsú, 
csillagforma virágait. Ezek csaknem tiszta fehérek vagy halvány- 
ibolyásak, vékony lila középérrel. Levelei ősszel hajtanak ki, és 
hó nélküli teleinken gyakran fagykárt is szenvednek. Ez azonban 
a virágzást nem befolyásolja. 


2. Buharai nőszirom (Iris bucharica). A már említett Iris nem- 
zetség (V. tábla) fajainak egy része — a Juno alnemzetség — húsos 
Vaskos gyökereket fejleszt. Ezek a közép-ázsiai fajok csod: 
szépségűek ugyan, de kertekben rendkívül érzékenyek a fagyra 
és a téli csapadékra. Nálunk mindössze 2-3 fajuk termeszthető 
sikerrel. Teljesen edzettnek bizonyult az 1000-2500 m közötti ma- 
gasságból, száraz, meleg lejtőkről származó buharai faj. 25-45 
cm magas, virágzata április közepétől kb. 3 héten át díszlik. Két 
sorban álló, fényes levelei hónaljából fejleszti nagy virágait. 


3. Apró Romulusz-virág (Romulea bulbocodium). A. mediterrán 
tájak gyakori növényei közé tartozik az alacsony termetű, fűforma 
levelű és a mondabeli Romulusz nevét viselő nemzetségnek szá- 
mos faja. Bár a sáfrányoknak a rokonai, azok virágpompájától 
messze elmaradnak. Fellevéllel övezett apró virágaik csak egyet- 
len napig (sőt többnyire csupán néhány óráig) nyílnak, áprilisban. 


4. Ezerlevelű boglárka (Ranunculus millefoliatus). A boglárka- 
félék (Ranunculaceae) családjának névadó nemzetségébe rend- 
kívül sok egyéves és évelő faj tartozik, köztük néhány gyökér- 
gumós is. Ilyen például ez a dél-európai törpe (15-20 cm-es) faj is, 
mely április végétől virit. Tőlevelei nyáron hamar elszáradnak, 
de augusztustvége felé már újra leveleket hajt, és ezek áttelelnek. 

XV. tábla 


1. Nyárijácint (Dipcadi scrotinum). Délnyugat-Európának in- 
kább érdekes, mint feltűnő szépségű növénye. 20-35 cm magas, 
május végétől június végéig nyilnak a jácintra emlékeztető, de 
barnászöld virágai. A fürt összes virága egy oldalra hajlik, és 
még tart a virágzás, amikor a fürt alján már megjelennek a há- 
romkaréjú termések. A hagymások között szokatlanul későn, 
csak áprilisban hajtja ki első leveleit. 


2. Kék tölcsérliliom (Ixiolirion tartaricum). A mérsékelt övi 
Ázsia nagy területein (I 


csányokon jelennek meg kecses, aránylag nagy tölcsérei, a kék 
és ibolyás színek különböző árnyalataiban. Igénytelen, jól sza- 
porodó növény, vágott virágnak is alkalmas. 


3. Bozontoslevelű madártej vagy sárma (Ornithogalum fimbria- 
tum). Több olyan balkáni és kisázsiai törpe sármafaj ismert, mely 
termete, korán megjelenő hófehér, csillag alakú virágai és szá- 
tazságtűrése miatt  sziklakertjeinkben joggal kaphat helyet. 
Táblánk növénye balkáni elterjedésű, és április elejétől nyílik. 
Virágzata szinte a földön ül (3-6 em magas). Keskeny leveleit 
, szempillaszerűen elálló fehér szőrök borítják. 


4. Gumós farkasalma (Aristolochia pallida). A farkasalmafélék 
családja (Aristolochiaceae) főleg a trópusokon elterjedt. A né: 
adó farkasalma nemzetségből hazánkban csupán egyetlen, cit- 
romsárga virágú, mérgező gyomnövény ismert. A Dél-Európá- 
ban és Kisázsiában nem ritka gumós farkasalma a hazainál ala- 
csonyabb: 30-40 em. A szár két oldalán álló, vese alakú levelek 
hónaljában április végétől június elejéig fejlődnek szokatlan szí- 
nű virágai. Termése körte alakú. 

XVI. tábla 


A korbácstiliomok a liliomfélék családjának talán a legkülönle- 
gesebb nemzetsége. Mintegy 50 fajuk él a Krím, a Kaukázus, Tö- 
rökország és Libanon térségétől kelet felé, egészen a Himalájáig 
és Észak-Mongóliáig. A géncentrum Közép-Ázsia. Többségük 
igen nagy termetű (1-3 m!), és tőlevélrózsáik átmérője is megha- 
ladhatja a másfél métert. Fő ékességük az impozáns fürtvirág- 
, mely gyakran eléri a 60-80 (kivételesen a 120) cm-t, és 300- 
600 virágból áll. A hatalmas méretű, szalagforma levelek és az 
ember magasságú virágzat kifejlődéséhez alig szükséges egy-más: 
fél hónap: kedvező időjárás esetén nem ritka a napi 8-10 em nö- 
vekedés. Hagymájuk nincs, csak pogácsa alakú gyöktörzsük, 
amelyekből sugarasan szétágaznak a húsos, gumószerű gyökér- 
ágak. Kertészetileg tíz fajuk — elsősorban a tömött fürtűek — 
értékes. 


1. Tejfehér korbácsliliom (Eremurus lactiflorus). A. nyugati Tien- 
san 2-3000 m-es hegyein honos. Kb. 1 méter magas, korán (már 
április végétől) virít. A tőszár laza virágzatot fejleszt, közel 100 
virággal. Ezekből a nyár folyamán hólyagosan felfújt, diónyi 
toktermés fejlődik, hártyás repítőszárnyú magvakkal. 


2. Óriás korbácsliliom (Eremurus robustus). Az előbbi fajjal 
azonos származású, de jóval termetesebb: nem ritka a 2-3 m 
magas példány sem. Május közepétől június elej t. Rózsa- 
szín virágfürtje egyedülálló látvány. Illatos virágai jól mézelnek. 
Cseresznye alakú és nagyságú toktermései vannak. 


3. Keskenylevelű korbácsliliom (Eremurus stenophyilus). Az előbi 
fajoknál jóval keskenyebb levelű és tömöttebb virágzatú. Mint- 
egy 1-1.5 m magas, sokvirágú fürtje júniusban virít; rajta az 
ezer virág sem ritka! Leple citrom- vagy narancssárga, de szá- 
mos más színű hibridje is ismeretes. Termései borsószemre ha- 
sonlítanak. § 

XVII. tábla 


A. hagyma (Allium) nemzetség az összes hagymás növény közül 
kitűnik rendkívüli változatosságával: közel félezer fajuk isme- 
retes. (Érdemes megemlíteni, hogy "hagyma" szavunk egyrészt 
az Allium nemzetség fajait, másrészt ezt a jellegzetes föld alatti, 
raktározó szervet is jelenti, nem is szólva arról, hogy a közismert 
vöröshagymát röviden szintén csak hagymának hívjuk) Az Al 
Tium-fajok Dél-Amerika és Ausztrália kivételével a földön min- 
denütt elterjedtek, a síkságtól a havasok világáig. Elsősorban 
Ázsia mérsékelt övi területei gazdagok hagymafajokban (egye- 
dül Közép-Ázsiában közel 200 faj él). Kertészetileg mindössze 
30-40 olyan fajuk van, amely alakja vagy színe miatt dísznö- 
vényként értékes. Ezek egy részét mutatjuk be (XVII-XVIII. és 
XXI.XXIII. táblák). 


1. Szíriai hagyma (Allium zebdanense). 25-30 em magas, igen 
korán (már április végén) virít, és elsőként húzódik vissza a föld 
alá. Kellemes illatú virágai kecsesen bókoló ernyőben fejlődnek. 


2. Fetiszov-hagyma (Allium fetissovii). Közép-ázsiai származású, 
70-80 em magas növény. Virítása kezdetén (májusban) a korán 
kihajtott levelei már száradni kezdenek 


3. Örmény hagyma (Allium akaka). Hazája a Kis-Kaukázus, Ke- 
let-Anatólia, Irak és Irán északi része. 1600-3000 m közötti ma- 
gasságban élő törpe faj (10-15 em). Két rövid levele között má- 
jusban rózsaszínű virággömböt fejleszt. Közeli rokona a kertek- 
ben már régebben ismert, nagyobb termetű, 
virágzatú kéknyefvű hagyma (A. karataviense) Közép-. 


4. Csodálatos hagyma (Allium mirum). Iránban csak nemrég fe- 
dezték fel ezt a pompás növényt. 6-8 em átmérőjű gömbvirágzata 
május végétől díszít. Kékeszöld leveleinek bemélyedő erezete és 
a hullámos félületű levéllemez egyedülálló jelenség. 

XVIII. tábla 


1. Acélkék hagyma (Allium coeruleum). Hazája Asztrahán kör- 
nyékének sós mocsarai, valamint Közép-Ázsia füves pusztái 
(Kazahsztán, Délnyugat-Szibéria, a Pamír, a Tiensan) és Kína 
északnyugati része. 50-80 em magas, júniusban nyilik. Szárán 
kevés levél fejlődik, ezek viritáskor már elszáradtak. Diónyi vi- 
rágzata hagyma létére élénk acélkék színben ragyog! 


2. Kékes hagyma (Allium caesium). Nyugat-Szibéria, Közép- 
Ázsia és Kína északnyugati részéről származik. 30-60 em, szin- 
tén júniusban virít. Tömött virágzata különleges, szürkéskék 
színű, míg gömbjéből bíborszínű porzók apró szálai meredeznek. 


3. Aranysárga hagyma (Allium moly). Vadon Spanyolország ke- 
leti és Franciaország északnyugati részein él, árnyas sziklákon. 
20-45 cm-nyire nő, az előbbieknél korábban (május végétől jú- 
nius közepéig) virít. Ennél a fajnál előfordul, az Allium nemzet- 
ségben nem ritka jelenség, hogy a virágzatban a legtöbb vagy 
akár az összes virág helyett apró sarjhagymák fejlődnek. (Jól 
ismert ez az ,elevenszülés" például a fokhagymánál.) A dísz. 
hagymák közt az ilyen változat értéktelen, sőt gyomosít. 


4. Sziklai hagyma (Allium orcophilum). Közép-Ázsiában az 
előbbi fajt ez a bíborszínű virágú helyettesíti. Előfordul még Ke- 
let-Anatóliában, a Kaukázusban és Északnyugat-Kínában is. 
Őshazájában 3000-3800 m magasságban, június végén, július 
elején virít, nálunk egy hónappal korábban. (Szürke hagymáját 
1. a címlapon.) 


5. Virginiai hagyma (Allium cernuum var. alleghaniense). Észak- 
Amerika keleti felében él vadon a bókoló virágzatú A. cernuum. 
A kertekben ennek inkább a színesebb és nagyobb virágú válto- 


XIX, tábla 


1. Sárga virágoszlop (Asphodeline lutea). A Földközi-tenger 
mentén élő jellegzetes faj. Húsos gyökérágaiból 80-120 em mi 
£as tőszárat fejleszt, május elejétől június elejéig virít. Tömeges 
Virágzása — az azúrkék tenger előtti aranysárga mezők — festő 
ecsetjére kívánkozó szépségű. Igénytelensége miatt már régóta 
kedvelt kerti dísznövény is. Keskeny, finom levelei és fénylő, 
gömbös termései szintén növelik értékét. Már a nyár derekán 
új leveleket hajt, úgyhogy — ellentétben a legtöbb hagymás nö- 
vénnyel — szinte nincs is pihenési időszaka. 


2. Rózsaszínű nektárhagyma (Nectaroscordum tripedale). A 
nektárhagymák az Allium nemzetségtől 3-5 erű, széles lepelle- 
veleikkel és a virágzati hajtást eleinte teljesen körülvevő burok- 
levelükkel különböznek. Mindössze 2-3, más-más színű fajuk 
ismert; ezek némelyek szerint egyazon faj színváltozatai. Dél- 
Európától a Kaukázusig találhatók. A bemutatott rózsaszínű 
faj a Kis-Kaukázusban él. 110-130 em-nyi töszárán (latin faj- 
neve háromlábnyit jelent) május közepétől virít. Nemcsak kü- 
lönleges virágai diszítőek, hanem termései is, melyeket száraz 
csokrokhoz lehet kötni. 


3. Ametisztjácint (Brimeura amethystina). Rokona az ókor óta 
kedvelt kerti jácintnak (1. Disznövények), de attól alacsonyabb 
termetével (15-25 cm), kisebb virágaival és későbbi virításával 
(május közepe-vége) eltér. Hazája a Pireneusok és Jugoszlávia 
északnyugati hegyei. Védett fekvésű helyre ültessük! 


4. Késői tulipán (Tulipa sprengeri). A tavaszelón és tavasszal 
nyíló sokféle tulipántól erősen elüt ez az észak-anatóliai, 35-45 cm 
magasságú és meglepően késői virításával feltűnő faj. Keskeny 
levelek övezik a zöldes bimbókat akkor, midőn (május közepén- 
végén) az összes többi faj már elvirított. Világító skarlátvörös le- 
pelleveleinek belsejében semmiféle folt nincs. 

kardvirág (Gladiolus italicus). Észak-Afrikában, a 
Tencusi-félszigettől kelet felé, a Kaukázuson át egészen Türk- 
méniáig honos. 50-80 cm magas virágzata május végén, június- 
ban díszlik. Eredeti hazájában többnyire a kukorica- vagy búza- 
vetések tömegesen megjelenő gyomnövénye. Részarányos szim- 
metriájú virágaiban főleg a három alsó lepellevél szép rajzolatú. 


2. Örmény kardvirág (Gladiolus atroviolaceus). Füves helyeken, 
utak szélén, vetésekben ez a faj is félig-meddig gyomnövényként 
él Kelet-Anatólia, Örményország, Irak, Irán és Türkménia te- 
rületén. Az előbbinél alacsonyabb (40-50 cm), és valamivel ko- 
rábban (május közepétől) virít. Egészen szokatlan színű virágai 
miatt érdemes termeszteni. 


A kardvirágok elsődlegesen nem mediterrán, hancm közép- és 
dél-afrikai elterjedésűek. Főleg az utóbbi fajok voltak szülői a 
termetes, nagy és sokféle színben pompázó, mindenütt kedvelt 
hibrideknek. Ezek a kerti gtadióluszok (1. Disznövények) azonban 
hazánkban nem télállóak. 


3. Gyászoló prérigyertya (Camassia leichtlinii var. atroviolacca). 
50-70 cm magas, májusban virító, kaliforniai faj. A sárgásfehér 
virágú típusnál sokkal szebb az itt ábrázolt változat. 


4. Tömött prérigyertya (Camassia cusickii). Oregonból szárma- 
zik. Az előbbivel együtt virít, de annál jóval magasabb: 80-100 
(130) cm. Világoskék fürtje tömöttebb. 


A prérigyertyák az észak-amerikai füves puszták különleges nö- 
vényei. Termetükkel a közép-ázsiai korbácsliliomokra emlékez- 
tetnek, de azoknál alacsonyabbak. Nagy hagymájuk, hosszú 
murvaleveleik és 5-7 erű lepelleveleik vani 

XXI. tábla 


A XVII. táblán részben már jellemzett Allium nemzetség alak- 
tanilag meglepő változatosságot mutat fel. A különbségek nem- 
csak a nagyságban (a néhány cm-nyi törpétől a másfél métert is 
meghaladó óriásig; I. XXIII. tábla), hanem a növény szinte mi 
den szervében megmutatkoznak. Többféle a hagymák alakja, 
szine, nagysága, sőt szaporodásmódja is. Egyes fajok hagymái 
nem különállóak, hanem tövükön gyöktörzshez nőttek (gyepal- 
kotó fajok). Leveleik olykor a száron, többnyire azonban csak 
a tő körül helyezkednek el, a hajszálvékonytól az ovális alakúig. 
Igen változatos felépítésű a két buroklevél, mely a fiatal virágza- 
tot borítja. A virágzat lehet tömött vagy laza, gömb- vagy félgömb- 
szerű, átmérője olykor csak néhány cm, gyakrabban 5-8, néha 
pedig még a 30 cm-t is túlhaladhatja. 


1. Rózsásgömbű hagyma (Allium schocnoprasoides). Emlékeztet 
a mindenfelé termesztett metélő hagymára (A. schocnoprasum; 
1. Kultúrnövények 1.). Hazája Közép-Ázsia. 50-70 cm magas, 
már május közepétől virit. Virágzata világító rózsaszínű. 


rlóslevelű. hagyma (Allium polyphyllum). Szintén közép- 

honosságú. Gyepes tövű, magas termetű (80-100 cm). 
Virágai június elejétől nyilnak. Porzói hosszan kiállóak. Kékes- 
deres, eléggé széles levelei szokatlanul görbültek, alul hüvely- 
szerűen veszik körül a szárat. 


3. Mongol hagyma (Allium nutans). Kirgíziától az Altájon át 
egészen Szibériáig mindenütt megtalálható. 50-70 cm magas, 
gyepes faj. Igen soká (június közepétől augusztus végéig) virít. 
Szára kétélű, bimbós virágzata bókoló, levelei csavarodottak. 


4. Winkler-hagyma (Allium winklerianum). Közép-ázsiai szár- 
mazású, 60-90 em magas, májusban nyílik. Ma még alig termesz- 
tett faj, holótt virága a legélénkebb, világítóan bíboros színű. 

XXII. tábla 


1. Farrer-hagyma (Allium cyathophorum var. farreri). A Kíná- 
ból származó kevés számú hagymafaj egyike. 25-35 cm magas, 
júniustól virít. Későn kihajtó, gyepes növény. Tőszára kétélű, a 
bókoló virágzatot ezüstszürke buroklevél veszi körül. 


2. Ledebour-hagyma (Allium ledebourianum). Nyugat-Szibériá- 
tól és Mongóliától egészen az Amur mentéig található. Feltű- 
nően hamvas, keskeny csöves levelei és virágzata a metélő hagy- 
mára emlékeztet, de annál jóval nagyobb (40-70 cm). Júniusban 
nyílik. A múlt század első felében alkotó, neves észt botanikus 
tiszteletére nevezték el, aki egyben a legelső, négykötetes orosz 
flóra szerzője is volt. 


3. Mandulaillatú hagyma (Allium ramosum). Kelet-Ázsia hűvö- 
sebb klímájú területeiről származik (Szibéria, Mongólia, Hi 
lája, Észak-Kína). Keskeny, csavarodott levelei, 60-75 cm-es 
tőszáron fejlődő, június-júliusban nyíló, kellemes illatú virágai 
vannak. A fiatal virágzatot eleinte nagy buroklevél borítja. Fe- 
hér lepelleveleinek. középere rózsaszínes. A hozzá igen közel 
álló másik faj (A. tuberosum) kelet-ázsiai, és két hónappal ké- 
sőbb, csaknem a fagyokig virágzik. 


4. Tbolyás hagyma (Allium pulchellum). Szinte csak a virág 
színében különbözik a hazánkban elterjedt sárga hagymától. 
(A. fiavum; I. Vadvirágok 1.). A Balkántól a Kaukázusig, vala- 
mint Dél-Ukrajnában él. 35-50 em magas, és az előbbi fajoknál 
később virít (július eleje — augusztus közepe). Igen vékony — 
Tításkor már elszáradt — levelein és nagyon laza ernyőjén kívül 
jellegzetes a két egyenlőtlenül hosszú buroklevele, mely a virág- 
zat kifejlődésekor bajusszerűen szétáll. 


Az e táblán ábrázolt hagymafajok és a liliomok képviselik a 
hagymásokat a nyár derekán is kertünkben. 

XXIII. tábla 


A liliomfélék családjában néhány olyan, májusban virító dísz- 
növény is előfordul, amely nagy termete miatt az egyszikűek kö- 
zött ritka kivételnek számít. Ilyen , gárdisták" a száz év óta 
mertté vált óriáshagymák, melyek 6 faja kivétel nélkül Közép- 
Ázsia lakója. Ugyanitt élnek a már említett magas korbácslilio- 
míg a csaknem 4 m-re megnövő óriáslíliom (Cardiocri- 
num giganteum) már nem a közép-ázsiai napsütötte szárazgye- 
peknek, hanem a himalájai nyirkos, hűvösebb erdőknek a lakója. 


1. Ezervirágú hagyma (Allium giganteum). Irán, Afganisztán 
és Közép-Ázsia magashegységeiben honos. Többi rokonától 
a későbbi (júniusi) virágzása, föleg pedig a rendkívül tömött, 
élénk színű, teniszlabda nagyságú virágzata különbözteti meg. 
Széles, szalagforma, kékeszöld tőlevelei közül 130 cm-es ti 
emelkedik ki, és ez csúcsán ezernél is több apró virágot visel. 


2. Rosenbach-hagyma (Allium rosenbachianum). Hazája a Pa- 
mír hegység. Csak 2-3 tőlevele van, szára barázdált, 50-70 em 
magas, Lazább virágzata száraz csokrokba jól felhasználható. 


3. Termetes hagyma (Allium stipítatum). Azonos származású 
az előbbivel, de igen magas termetű (100-140 cm). Hagymája 
nagy, élénksárga (1. a címlapon). 4-6, szalag alakú levele van, 
melyek fonákja szőrös. Lepellevelci a típusnál rózsás-ibolyásak, 
az itt ábrázolt változatnál (var, album) fehérek, zöld középérrel, 


4. Léggömbhagyma (Allium  christophii). Észak-Irán és Dél- 
Türkménia hegyein él ez a nem túl magas (40-70 em) faj. Leve- 
leit alul sűrűn fehéres szőrök borítják. Legszebb dísze a 25-30 cm 
átmérőjű virágzata. Hosszú kocsányok csúcsán fémesen csillogó, 
keskeny, hegyes lepellevelek ülnek, melyek az elviritás után meg- 
keményednek, és csillagszerűen szétállva veszik körül a gömbölyű 
toökterméseket. Ilyen formában bizarr szépségű, tartós vázadi 

XXIV, tábla 


A liliomok a virágkultusznak az ókortól napjainkig közismert 
és közkedvelt szereplői. Helyet kaptak a mitológiában, a nép- 
dalban, a képző- és iparművészetben egyaránt. Ma kb. 90 fajuk 
ismert Eurázsiában és Észak-Amerikában. (Listáikat külön 
adiliomtársaságok" tartják. nyilván). Sok hibrid, főleg pedig 
egyes ősi fajok — elsősorban mészkerülésük, valamint vízigényük 
miatt — nálunk kevés sikerrel termeszthetők. (Néhány edzett 
fajukat I. Disznövények.) 


1. Kesselring-liliom (Lilium kesselringianum). A Kis-Kaukázus 
1500 m körüli hegyein él. Közeli rokona a jóval elterjedtebb 
Jalkás liliomnak (L. monadelphum). Mindkettő aránylag ala- 
csony (50-70 cm), nem könnyen termeszthető. A szalmasárg 
virágok (rajtuk apró fekete pöttyökkel) igen korán nyilnak (má. 
jus eleje-június eleje). 


2. Görög liliom (Lilium chalcedonicum). A Peloponnészosz és 
Del-Albánia napos hegyoldalain, meszes talajon él, 60-80 em 
magas, virítási ideje június vége-július közepe. Virágformája 
hasonlít a közismert turbánliltomhoz (L. martagon), de kisebb 
És élénk mandarinpiros, alig pettyezett. Levelei szálasak. 


3. Kecses liliom (Lilium pumilum). Termetére, levelére és virá- 
gaira nézve egyaránt filigrán faj, mely Kelet-Ázsiában igen nagy 
területeken él vadon. 40-60 em-es szára csúcsán júniusban fej- 
lődnek bókoló, fénylő piros, illatos virágai. 


4. Sáfrányszínű liliom (Lilium bulbiferum var. eroceum). A Kö- 
zép- és Dél-Európa hegyei közt vadon élő tűzlitiomnak (L. bul- 
biferum) változata: annál alacsonyabb (30-60 em), és nem fej- 
Teszt levélhónalji fiókhagymákat. Júniusban nyíló, nagy, tölcsér- 
szerű, felálló virágainak torka sötét pöttyös. Hazai kertjeinkben 
igen elterjedt, edzett növény. 

XXV. tábla 


A Japánliliomok távol-keletiek. A latin nemzetségnév méltó a 
szép tengeri nimfa, Lükórisz nevéhez. Hazánkban sajnos alig 
ismertek, pedig a virágszegény nyár végén és összel pompázó 
virágaik miatt több figyelmet érdemelnének. Közeli rokonai 
a dél-afrikai amariflisznek (Hippeastrum hybridum). Ez nálunk 
nem télálló, sőt a japánliliomok közül is csak néhány telel jól át 
hazánkban. A nagy hagymából augusztus-szeptemberben hajt 
ki (mindössze 8-10 nap alatt) a levelek nélküli virágzat, Elvirítás 
után a növény a föld alá húzódik vissza. Hosszú, szalag formájú 
levelei március elején jelennek meg, majd a nyár közepére elszá- 
radnak, és ekkor következik a pihenési időszak. 


1. Illatos japánliliom (Lycoris sguamigera). Kínában — ahol te- 
metőkben is régóta kedvelt dísznövény — és Japánban honos, 
mintegy száz éve került Nyugat-Európába. Teljesen télálló, sarj- 
hagymákkal jól szaporodó, magas termetű faj (65-80 em). Vi- 
rágait július végétől augusztus közepéig hozza. Ernyőjét 5-8 nagy, 
oldalra álló virág alkotja. Bíboros bimbójából világos rózsaszínű, 
tölcsérforma, illatos virág fejlődik, melyből ívesen hajlanak ki 
az élénkbíboros bibe és a porzószálak. Tavasszal fejlődő levelei 
nagyok : 4 cm szélesek és 50-70 em hosszúak. 


2. Kékülő japánliliom (Lycoris sprengeri). Japán eredetű, alacso- 
nyabb (35-40 cm), csak szeptemberben virít. Barnás-biboros 
tőszárán a szétfeslő két buroklevélből eleinte a vérvörös bimbó 
kandikál ki, majd szétnyílnak a bibor és sötétkék árnyalatokban 
pompázó virúgtölcsérek. Levelei kékeszöldek, keskenyek. 


3. Hullámos japánliliom (Lycoris incarnata). Kínában él. Kb. fél 
méterre nő, augusztus végétől szeptember közepéig virít. Ernyője 
5-6 hússzínű virágot visel. A lepellevelek feltűnően hullámos 
élűtek. Az előző fajjal együtt meleg, védett fekvést kíván. 

XXVI. tábla 


1. Görög ciklámen (Cyclamen graccum). Görögország, Kréta, 
Ródosz és Ciprus területén díszlik. Szeptember elején jelennek 
meg 12-15 cm-es kocsányú virágai, majd később fejleszti a sely- 
mes felszínű, igen szép mintázatú, aprón fogazott szélű sok le- 
velét. Fagymentes helyen kell átteleltetni. 


2. Kisázsiai ciklámen (Cyclamen cilicium). Az Antalyai-öböl 
környékének 700-2000 m magas hegyeiből származik. Illatos 
virágai szeptember végétől két hónapon át nyílnak. Levelei aprók, 
alig foltosak. Mészmentes talajt, a fagy ellen védelmet kíván. 


3. Borostyánlevelű ciklámen (Cyclamen hederaefolium). Hason- 
lít a hazánkban is élő európai ciklámenhez (C. purpurascens; 
I. Vadvirágok 2.), de virágai nem illatosak, díszes levelei pedig 
csaknem egy hónappal később fejlődnek. Érdemes termeszteni, 
mert mind a hideget és a nyári szárazságot, mind pedig meszes 
talajainkat jól elviseli. 

A ciklámenek a kankalinfélék családjába tartozó, jellegzetes 
levelű és virágú, gumós növények. Nyugat-Európától és Észak- 
Afrikától a Közel-Keletig mintegy 15 fajuk ismert. Közülük né- 
hány tavasszal (I. IV. tábla), többségük pedig nyár végétől nyílik, 
míg a szobai ciklámen (C. persicum hibridek) télen. 


4. Spanyol törpekikerics (Merendera pyrenaica). A nemzetség 
tavasszal nyíló fajain kívül (I. V. tábla) jól szaporodik. nálunk 
a Pirencusi-félszigetnek ez az ősszel virító képviselője is. Apró, 
3-6 cm-es, élénk színű csillagai után október elején jelennek meg 
az áttelelő sötétzöld levelek. 


5. Öszi tőzike (Leucojum autumnale). Tavasszal virító rokonai 
mellett az egyik őszi nyugat-európai faj meleg, védett fekvésben 
nálunk is télálló, 12-20 cm magas, augusztus végétől egészen 
október közepéig virit, Szálas levelei csak később jelennek meg. 

XXVII. tábla 


1. Japán csillagvirág (Scilla scilloides). A csillagvirágok zöme 
tavasszal és nyáron virít (1. III. és VII. tábla). Az összel nyílók 
közül kitűnik különleges színével ez a 20-30 cm magas, kelet- 
ázsiai faj. Nyári pihenője befejeztével már augusztus elejétől 
megjelennek tömött fürtjei, és nemsokára levelei is. Hazánkban 
télálló, annak ellenére, hogy őszi leveleit már egy gyönge fagy 
is elpusztítja, Tavasszal viszont újra leveleket fejleszt. 


2. Ibolyás madársóska (Oxalis violacca). A madársóskafélék 
(Oxalidaceae) névadó nemzetsége rendkívül fajgazdag. Kb. 850 
fajuk ismert, és ezek főleg Afrikában és Amerikában élnek. Akad 
köztük több gumós is, de ezek nálunk kevéssé télállóak. Az egyik 
ilyen kivételesen meghonosítható gumós faj (15 év tapasztalata 
alapján) ez az Észak-Amerikából származó növény. 6-I0 cm-es 
halványlila. virágai zepétől a fagyok beálltáig nyilnak. 


3. Lenvirágú madársóska (Oxalis depressa). Dél-afrikai tenger- 
parti növény. Virága szebb és nagyobb az előbbinél. A szírmok 
szélei — akárcsak egyes lenfajoknál - fedik egymást. Télire aján- 
latos némileg takarni. 


4. Öszi vetővirág (Sternbergia lutca). Hazája a Földközi-tenger 
melléke, egészen Iránig és a Pamírig. A nemzetségnek kevés faja 
van, egyikük hazánkban is él (I. Vadvirágok 2.). A bemutatott 
faj keskeny, sötétzöld leveleivel augusztus közepén hajt ki, 
majd 2-3 hét múlva megjelennek a 20 em magas, élénk színű 
virágok is. A virágpompa október végéig is eltart. Mészkedvelő, 
edzett növény, termései és levelei jól áttelelnek. 


5. Nagyvirágú vetővirág (Sternbergia clusiana). Igen nagy (a 8- 
10 cm-es átmérőt is elérő) virágai szeptember elejétől diszlenek, 
míg a levelek csak az év vége felé bújnak ki. Az előbbinél ké- 
nyesebb. 

XXVIII. tábla 


Az őszi kikerics (Colchicum autumnale). Virítása Európában 
visszavonhatatlanul az ősz beköszöntét jelzi, bár kivételesen van 
néhány kora tavaszi faj is (l. tábla,) vagy a magyar kikerics 
(C. hungaricum; I. Vadvirágok 2.). A 60-70 ismert kikericsfaj 
kevés kivétellel a Földközi- és a Fekete-tenger mellékén él, csak 
néhány jut el Iránig és Közép-Ázsiáig. A Görög- és Törökor- 
szágból, továbbá a Kaukázusból származóak között sok pompás 
dísznövény akad. 


1. Alpesi kikerics (Colchicum alpinum). Az Alpokban és attól 
délre egészen Sziciliáig honos. Alacsony (12-16 em), igen korán, 
olykor már július második felében virít. 


2. Pompás kikerics (Colchicum speciosum var. bornmuelleri). 
Ankara környékéről való. Bimbóban fehér, lepelcsöve zöldes. 
Kb. 25 cm magas virága élénk rózsaszínű, torkán nagy fehér 
folttal. (Átmérője 10 em is lehet) Virítása augusztus végétől szep- 
tember végéig tart. Tavasszal hatalmas leveleket fejleszt. 


3. Teltvirágú kikerics (Colchicum speciosum cv. Waterlily) 
virózsára emlékeztető, régóta termesztett, telt virágú hit 
pelleveleinek a száma 20-40 is lehet. 15-20 cm magas, szeptem- 
berben nyilik. 


k. 


4. Óriás kikerics (Colchicum bivonae). Olaszországtól a Balká- 
non át egészen Törökország északnyugati vidékéig honos. Pom- 
Pás virága 20-25 cm-nyi. Szeptember közepétől október elejéig 
virít. Tavasszal széles és hosszú leveleket fejleszt. 


5. Tarka kikerics (Colchicum variegatum). A legkésőbben, csak 
októbertől virit. 8-12 cm-nyi virága igen jellegzetes, sakktábla- 
szerűen mintázott. Görög- és Törökország lakója, de kertekben 
inkább hibridjeit termesztik. 


58 


XXIX. tábla 


A III. táblán már bemutatott tavaszi sáfrányok mellett szép 
számmal vannak ősszel virító fajok is. Ezek többsége csak jóval 
a virágzás után hajtja ki leveleit, míg más fajoknál a levelek — 
akárcsak a kikericsnél — a következő tavasszal jelennek meg. 


1. Koronás sáfrány (Crocus kotschyanus). Közép-Anatóliától 
Libanonig található, 500-2500 m között. 8-12 em magas, szep- 
tember közepétől október végéig virít, Finom erezetű halvány- 
is leplének sárga torkát narancssárga koszorú övezi. Rengeteg 
apró fiókhagymát fejleszt, melyek közül csak kevés hoz virágot. 


2. Pompás sáfrány (Crocus speciosus). Hazája a Krím, a Kauká- 
zus, Kisázsia és Irán. Az előbbi fajjal egy időben virít, de annál 
magasabb termetű (12-20 cm). A kék és lila sok színváltozatá- 
ban ismert, sőt tis fehér virági van. Szépen erezett lepelle- 
velei közül finoman tagolt narancssárga bibéje emelkedik ki. Le- 
velei már nem sokkal az elvirítás után megjelennek, de termést 
csak tavasszal hoz. Teljesen igénytelen, fiókhagymáról és magról 
egyaránt könnyen szaporodik. 


3. Pireneusi sáfrány (Crocus nudiflorus). Délnyugat-Francia- 
országban és Spanyolországban él. 10-15 em magas, bíborlilás 
virágai október elejétől nyílnak. Nedvesebb helyet kíván, az előző 
két fajnál igényesebb. 


4. Fehér fűszersáfrány (Crocus cartwrightianus var. albus). Ki 
zeli rokonságban áll a már az ókor óta jól ismert és napjainkig 
fűszerként termesztett jóféle sáfránnyal (C. sativus; 1. Fűszer- 
növények). Görögországi honosságú. 8-12 cm-es virágait a már 
korábban kifejlődött levelek között hozza. Sok ágra osztott, 
élénk narancsszínű bibéje fűszernek nem alkalmas. Kertekben az 
itt ábrázolt hófehér változat kedvelt. Október közepétől sokszor 
egészen a fagyok beálltáig virít. 

